# Úradný vestník C 122A/2011

| | ISSN 1725-5236
  doi:10.3000/17255236.CA2011.122.slo |
| --- | --- |
| Úradný vestník
  Európskej únie | C 122A |
| | |
| Slovenské vydanie | Informácie a oznámenia | Zväzok 5420. apríla 2011 |

ISSN 1725-5236

doi:10.3000/17255236.CA2011.122.slo

Úradný vestník

Európskej únie

C 122A

Slovenské vydanie

Informácie a oznámenia

Zväzok 5420. apríla 2011

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2011/C 122A/01 | GR pre rozpočet – Uverejnenie oznámenia o voľnom pracovnom mieste na pozíciu riaditeľa (trieda AD 14) – Riaditeľstvo pre plnenie rozpočtu (článok 29 ods. 2 služobného poriadku) – KOM/2011/10307 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2011/C 122A/01

GR pre rozpočet – Uverejnenie oznámenia o voľnom pracovnom mieste na pozíciu riaditeľa (trieda AD 14) – Riaditeľstvo pre plnenie rozpočtu (článok 29 ods. 2 služobného poriadku) – KOM/2011/10307

1

PREHĽAD VÝBEROVÝCH KONANÍ v Ú. v. EÚ C A

Pripojený je zoznam Ú. v. EÚ C A, ktoré boli vydané počas tohto roku.

Ak nie je uvedené inak, Ú. v. EÚ vyšli vo všetkých jazykoch.

| 19 | (PL) |
| --- | --- |
| 24 | |
| 35 | (DE/EN/FR) |
| 37 | (PL/RO) |
| 60 | |
| 68 | |
| 76 | (DE/EN/FR) |
| 82 | |
| 91 | |
| 98 | |
| 114 | (DA) |
| 121 | (DA) |
| 122 | |

19

(PL)

24

35

(DE/EN/FR)

37

(PL/RO)

60

68

76

(DE/EN/FR)

82

91

98

114

(DA)

121

(DA)

122

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 20.4.2011 | SK | Úradný vestník Európskej únie | CA 122/1 |
| --- | --- | --- | --- |

20.4.2011

SK

Úradný vestník Európskej únie

CA 122/1

---

GR pre rozpočet

Uverejnenie oznámenia o voľnom pracovnom mieste na pozíciu riaditeľa (trieda AD 14)

Riaditeľstvo pre plnenie rozpočtu

(článok 29 ods. 2 služobného poriadku)

KOM/2011/10307

(2011/C 122 A/01)

Kto sme

Generálne riaditeľstvo pre rozpočet má za úlohu zabezpečovať od rozpočtového orgánu – Európskeho parlamentu a Rady ministrov – zdroje potrebné na vykonávanie politík Únie, podporovať riadne finančné hospodárenie Spoločenstva a zodpovedať sa za použitie rozpočtových prostriedkov. Pozostáva z piatich riaditeľstiev so sídlom v Bruseli a má takmer 590 zamestnancov (vrátane externých).

Rozpočtová úloha tohto generálneho riaditeľstva spočíva v riadení výdavkov Spoločenstva v strednodobom finančnom výhľade a súčasnom zabezpečovaní hladkého priebehu ročného rozpočtového postupu podporovaním konštruktívneho dialógu medzi jednotlivými inštitúciami.

Hoci Generálne riaditeľstvo pre rozpočet sa nezapája do riadenia rozpočtových prostriedkov, ktoré zabezpečujú operačné oddelenia Komisie, je zodpovedné za vyberanie vlastných zdrojov Spoločenstva od členských štátov, ktoré financujú rozpočet Únie.

Generálne riaditeľstvo zahŕňa aj účtovné oddelenie Komisie a vypracúva pravidlá, ktorými sa riadi financovanie Európskej únie, a prostredníctvom poradenstva a školení podporuje správne finančné riadenie v rámci oddelení Komisie.

Riaditeľstvo pre plnenie rozpočtu, čiže riaditeľstvo C, pracuje pod priamym vedením účtovníka, ktorý je zároveň zástupcom generálneho riaditeľa. Jeho súčasťou je aj účtovné oddelenie Komisie, ktoré zostavuje finančné výkazy Únie (účtovné závierky Komisie a konsolidované účtovné závierky európskych inštitúcií), ktoré má za úlohu zabezpečiť, aby Dvor audítorov vydal kladné vyhlásenie o vierohodnosti. Okrem toho pre Komisiu a Európsky rozvojový fond spravuje pokladnicu a vykonáva všetky platby a preberá všetky príjmy.

Riaditeľstvo rieši prípady vracania dlžných súm a udržuje kontakt so schvaľujúcimi riaditeľstvami a právnou službou s cieľom zaistiť ochranu záujmov Komisie. Takisto spravuje hlavnú rozpočtovú štruktúru systému účtov a kontroluje kvalitu všetkých miestnych systémov finančných informácií.

Čo ponúkame

Ide o miesto riaditeľa, ktorý povedie riaditeľstvo C, čiže riaditeľstvo pre plnenie rozpočtu. Riaditeľ bude priamo podriadený zástupcovi generálneho riaditeľa – účtovníkovi – a poskytovaním služby najvyššej kvality bude podporovať generálne riaditeľstvo pri plnení jeho politických cieľov.

Riaditeľ pre plnenie rozpočtu bude plniť vedúcu úlohu pri zameriavaní činnosti na celkové ciele generálneho riaditeľstva a bude koordinovať prácu vedúcich oddelení a dohliadať na ňu. Bude zostavovať pracovný program a ciele riaditeľstva v súlade s pracovným programom generálneho riaditeľa a zabezpečovať plánovanie a riadenie prevádzkových opatrení na splnenie pracovného programu, priebežných cieľov na kontrolu napredovania, ako aj očakávaných výsledkov.

Riaditeľ pre plnenie rozpočtu bude poverený správou účtov Komisie a prípravou konsolidovaných finančných výkazov všetkých inštitúcií Európskej únie pod dohľadom účtovníka. Finančné výkazy budú založené na účtovom rámci a budú spĺňať medzinárodné normy.

Očakáva sa, že riaditeľ pre plnenie rozpočtu bude pokračovať v úsilí o zlepšenie systémov podávania správ a informácií o riadení.

Riaditeľ bude takisto poverený vykonávaním všetkých platieb inštitúcie, výberu pohľadávok a správou pokladne, ktorá v roku 2010 uskutočnila 1,8 milióna platieb v celkovej výške približne 122 miliárd EUR.

Riaditeľ môže byť poverený zastupovaním riaditeľstva či generálneho riaditeľstva na príslušných medziútvarových zasadnutiach alebo na zasadnutiach Komisie, ako aj v Parlamente a v Rade v záležitostiach, ktoré spadajú do oblasti pôsobnosti riaditeľstva.

Na riaditeľstve pracuje približne 130 stálych zamestnancov.

Koho hľadáme (výberové kritériá)

Prednosť budú mať uchádzači, ktorí majú:

| — | výborné znalosti a bohaté skúsenosti v oblasti moderného vedenia rozpočtu a verejného účtovníctva, |
| --- | --- |

—

výborné znalosti a bohaté skúsenosti v oblasti moderného vedenia rozpočtu a verejného účtovníctva,

| — | dobré znalosti finančných a rozpočtových predpisov a postupov a pravidiel plnenia rozpočtu a príslušnú prax, |
| --- | --- |

—

dobré znalosti finančných a rozpočtových predpisov a postupov a pravidiel plnenia rozpočtu a príslušnú prax,

| — | dobré znalosti opatrení a postupov súvisiacich s absolutóriom [rozhodnutie oprávneného orgánu (Parlamentu), ktorým sa výkonný orgán (Komisia) oslobodzuje od povinnosti plniť rozpočet, toto rozhodnutie s konečnou platnosťou uzatvára rozpočtový cyklus], |
| --- | --- |

—

dobré znalosti opatrení a postupov súvisiacich s absolutóriom [rozhodnutie oprávneného orgánu (Parlamentu), ktorým sa výkonný orgán (Komisia) oslobodzuje od povinnosti plniť rozpočet, toto rozhodnutie s konečnou platnosťou uzatvára rozpočtový cyklus],

| — | dobré znalosti fungovania Komisie a rozhodovacích postupov, |
| --- | --- |

—

dobré znalosti fungovania Komisie a rozhodovacích postupov,

| — | výborné schopnosti v oblasti riešenia problémov a vynikajúce intelektuálne schopnosti, |
| --- | --- |

—

výborné schopnosti v oblasti riešenia problémov a vynikajúce intelektuálne schopnosti,

| — | výborný úsudok a schopnosť pracovať pod tlakom vo veľmi krátkych časových lehotách, |
| --- | --- |

—

výborný úsudok a schopnosť pracovať pod tlakom vo veľmi krátkych časových lehotách,

| — | výborné komunikačné a vyjednávacie schopnosti a zručnosti v oblasti medziľudských vzťahov, vďaka ktorým je uchádzač schopný viesť diskusie, jasne komunikovať a prispievať k riešeniu konfliktov, |
| --- | --- |

—

výborné komunikačné a vyjednávacie schopnosti a zručnosti v oblasti medziľudských vzťahov, vďaka ktorým je uchádzač schopný viesť diskusie, jasne komunikovať a prispievať k riešeniu konfliktov,

| — | úspešnú prax vo vedúcej pozícii, preukázateľné rozsiahle vodcovské zručnosti, ako aj schopnosť motivovať vysokokvalifikovaný pracovný tím a delegovať naň úlohy. Solídne skúsenosti získané v rámci pozície vedúceho pracovníka veľkého finančného a/alebo účtovného oddelenia sa budú považovať za jednoznačnú výhodu, |
| --- | --- |

—

úspešnú prax vo vedúcej pozícii, preukázateľné rozsiahle vodcovské zručnosti, ako aj schopnosť motivovať vysokokvalifikovaný pracovný tím a delegovať naň úlohy. Solídne skúsenosti získané v rámci pozície vedúceho pracovníka veľkého finančného a/alebo účtovného oddelenia sa budú považovať za jednoznačnú výhodu,

| — | schopnosť nadväzovať a udržiavať kontakty nevyhnutné na plnenie rozličných úloh riaditeľstva v rámci GR a inštitúcie aj mimo nich, |
| --- | --- |

—

schopnosť nadväzovať a udržiavať kontakty nevyhnutné na plnenie rozličných úloh riaditeľstva v rámci GR a inštitúcie aj mimo nich,

| — | dobrú pracovnú znalosť anglického jazyka; znalosť ďalších jazykov sa považuje za jednoznačnú výhodu. |
| --- | --- |

—

dobrú pracovnú znalosť anglického jazyka; znalosť ďalších jazykov sa považuje za jednoznačnú výhodu.

Uchádzači musia (kritériá spôsobilosti):

| 1. | byť štátnymi príslušníkmi jedného z členských štátov EÚ; |
| --- | --- |

1.

byť štátnymi príslušníkmi jedného z členských štátov EÚ;

| 2. | mať:






  i) | vzdelanie zodpovedajúce ukončenému vysokoškolskému štúdiu, osvedčené diplomom, ak je bežná dĺžka uvedeného vysokoškolského štúdia štyri roky alebo viac,
  alebo |
| --- | --- | --- |

2.

mať:

i)

vzdelanie zodpovedajúce ukončenému vysokoškolskému štúdiu, osvedčené diplomom, ak je bežná dĺžka uvedeného vysokoškolského štúdia štyri roky alebo viac,

alebo

| ii) | vzdelanie zodpovedajúce ukončenému vysokoškolskému štúdiu, osvedčené diplomom, a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia tri roky alebo viac; |
| --- | --- |

ii)

vzdelanie zodpovedajúce ukončenému vysokoškolskému štúdiu, osvedčené diplomom, a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia tri roky alebo viac;

| 3. | mať aspoň 15-ročnú odbornú prax získanú po ukončení vysokoškolského vzdelania na pozícii, na ktorej sa vyžaduje uvedená kvalifikácia. Minimálne päť rokov tejto odbornej praxe musí byť získaných vo vysokej riadiacej funkcii (1) a uchádzači by mali mať priame skúsenosti v oblasti súvisiacej s ponúkanou pozíciou; |
| --- | --- |

3.

mať aspoň 15-ročnú odbornú prax získanú po ukončení vysokoškolského vzdelania na pozícii, na ktorej sa vyžaduje uvedená kvalifikácia. Minimálne päť rokov tejto odbornej praxe musí byť získaných vo vysokej riadiacej funkcii (1) a uchádzači by mali mať priame skúsenosti v oblasti súvisiacej s ponúkanou pozíciou;

| 4. | mať vynikajúcu znalosť jedného z úradných jazykov Európskej únie a primeranú znalosť ďalšieho z týchto úradných jazykov; |
| --- | --- |

4.

mať vynikajúcu znalosť jedného z úradných jazykov Európskej únie a primeranú znalosť ďalšieho z týchto úradných jazykov;

| 5. | uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 65 rokov [pozri článok 52 písm. a) služobného poriadku]. |
| --- | --- |

5.

uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 65 rokov [pozri článok 52 písm. a) služobného poriadku].

Nezávislosť a vyhlásenie o záujmoch

Od uchádzačov sa vyžaduje záväzné vyhlásenie, že budú konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť ich nezávislosť.

Vymenovanie a pracovné podmienky

Riaditeľa vyberie a vymenuje Komisia v súlade s jej výberovými konaniami a postupmi prijímania do služobného pomeru (pozri aj prehľadný dokument o politike týkajúcej sa úradníkov vo vyšších platových triedach). V priebehu tohto výberového konania musia uchádzači pozvaní na pohovor s poradným výborom Komisie pre menovania absolvovať pred týmto pohovorom testy v hodnotiacom centre, ktoré organizujú externí konzultanti pre výber pracovníkov.

Upozorňujeme uchádzačov, že výberové konanie bude prebiehať výlučne v anglickom a/alebo francúzskom jazyku (2).

Platové a pracovné podmienky sú stanovené v služobnom poriadku pre úradníkov Európskej únie zaradených do platovej triedy AD 14. Uchádzači by mali zobrať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Rovnosť príležitostí

Európska únia uplatňuje politiku rovnakých príležitostí.

Postup pri podávaní prihlášky

Pred odoslaním prihlášky si dôkladne skontrolujte, či spĺňate všetky podmienky prijatia („Uchádzači musia“), najmä pokiaľ ide o druh ukončeného vzdelania a požadovanú odbornú prax. Nesplnenie ktoréhokoľvek z uvedených kritérií spôsobilosti znamená automatické vylúčenie z výberového konania.

V prípade záujmu o podanie prihlášky sa zaregistrujte prostredníctvom tejto webovej stránky: https://ec.europa.eu/dgs/human-resources/seniormanagementvacancies/CV_Encadext a postupujte podľa pokynov týkajúcich sa jednotlivých etáp konania.

Za včasné vyplnenie elektronickej registrácie sú zodpovední samotní uchádzači (3). Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie elektronickej registrácie pred jej dokončením, v dôsledku čoho by ste museli celý proces zopakovať. Po uplynutí lehoty na registráciu už nebude možné vkladať údaje. Oneskorené prihlášky zaslané prostredníctvom bežného e-mailu sa podľa všeobecnej zásady nebudú brať do úvahy.

Musíte mať platnú e-mailovú adresu. Táto adresa bude slúžiť na identifikáciu vašej registrácie, ako aj na zaslanie informácií o výsledku konania. Akúkoľvek zmenu vašej e-mailovej adresy oznámte Komisii.

Na dokončenie procesu podania prihlášky budete musieť pripojiť životopis vo formáte WORD alebo PDF a napísať online motivačný list (maximálne 8 000 znakov). Životopis aj motivačný list musia byť vyhotovené v anglickom, francúzskom alebo nemeckom jazyku.

Po dokončení elektronickej registrácie sa na vašej obrazovke zobrazí registračné číslo, ktoré si musíte zapísať a zapamätať – je to referenčné číslo pre všetky záležitosti týkajúce sa vašej prihlášky. Získaním tohto čísla je proces registrácie ukončený – je to potvrdenie o tom, že vaše údaje sme zaregistrovali. Ak sa na vašej obrazovke neobjavilo registračné číslo, vaša prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude informovať priamo generálne riaditeľstvo, ktoré oznámenie o voľnom pracovnom mieste vypísalo.

Ak máte zdravotné postihnutie, ktoré vám neumožňuje zaregistrovať sa elektronicky, prihlášku (životopis a motivačný list) môžete poslať doporučeným listom
   (4)
  najneskôr v deň uzávierky registrácie, pričom rozhodujúci je dátum na poštovej pečiatke. Následná komunikácia medzi Komisiou a vami bude prebiehať prostredníctvom pošty. V tomto prípade musíte k prihláške priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť v konaní.

V prípade záujmu o ďalšie informácie a/alebo v prípade technických problémov pošlite e-mail na adresu: HR-A2-MANAGEMENT-ONLINE@ec.europa.eu.

Dátum uzávierky

Uzávierka podávania prihlášok je 20. mája 2011. Elektronická registrácia už nebude po 12:00 hod. (poludnie) bruselského času možná.

---

(1)  Uchádzači by mali aspoň v prípade týchto 5 rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje:1. názov a náplň riadiacich funkcií; 2. počet riadených zamestnancov; 3. výšku spravovaného rozpočtu a 4. počet úrovní, ktoré boli alebo sú v hierarchickej štruktúre tejto riadiacej pozícii podriadené a nadriadené, a počet zamestnancov rovnakého zaradenia.

(2)  Výberová komisia zaistí, aby uchádzači, pre ktorých je jeden z týchto jazykov rodným jazykom, neboli zvýhodnení.

(3)  Najneskôr do 12.00 hod. (poludnie) bruselského času 20. mája 2011.

(4)  European Commission, Directorate-General Human Resources and Security, Unit for Executive Staff and CCA Secretariat, COM/2011/10307, SC11 08/030, 1049 Brussels, Belgicko.

---